Sumatra PDF

Sumatra PDF on ilmainen avoimen lähdekoodin lukuohjelma Windowsille. Sen ensimmäinen 0.1-versio julkaistiin 1. kesäkuuta 2006. Ohjelma toimii Windows XP:llä ja sitä uudemmilla Windows-käyttöjärjestelmillä. Tuettuja kieliä on yli 50.

Käyttöliittymältään Sumatra PDF on yksinkertainen ja ominaisuuksiltaan pelkistetty, mikä tekee siitä nopean ja kevyen käyttää. Ohjelmasta on myös siirrettävä versio, jolloin sen voi suorittaa esimerkiksi muistitikulta ilman tarvetta asentaa ohjelmaa. Ohjelma tulisi ladata kehittäjän verkkosivulta.

Ohjelmassa on tukea muun muassa PDF-, EPUB-, OpenXPS- ja SyncTeX-tiedostomuodoille.

Lähteet

Aiheesta muualla 

 MBnet - Päivän ohjelma 16.9.2009: Sumatra PDF 0.9.4

Vapaat ohjelmistot
Windows-ohjelmat
Medialukuohjelmistot